**ROMÂNIA (nu produce efecte juridice)\*  
JUDEȚUL MUREȘ  
CONSILIUL LOCAL AL MUNCIPIULUI TÂRGU MUREȘ**

**DIRECȚIA DE ASISTENȚĂ SOCIALĂ TÂRGU MUREȘ**

**Nr.**

**Viceprimar,**

**Dr. Makkai Grigore**

**REFERAT DE APROBARE**

**privind organizarea unei noi sesiuni de primire de cereri de subvenție pentru anul 2020, în baza Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare**

Potrivit prevederilor Legii nr. 34/1998 privind acordarea unor subvenții asociațiilor și fundațiilor române cu personalitate juridică care înființează și administrează unități de asistență socială și HG nr. 1153/2001 pentru aprobarea Normelor metodologice privind aplicarea prevederilor Legii nr. 34/1998 cu modificările și completările ulterioare, propunem spre aprobare, prin proiectul de hotărâre alăturat subvenționarea pe anul 2020 a asociațiilor, fundațiilor și cultelor recunoscute în România, acreditate ca furnizori de servicii sociale potrivit legii.

Având în vedere faptul că pentru serviciile de asistență socială acordate în baza prevederilor Legii nr. 34/1998, cu modificările și completările ulterioare și a HG nr. 1153/2001 cu modificările și completările ulterioare, nu este prevăzut un plafon de venit al beneficiarilor, propunem următoarele:

a) în cazul persoanelor singure, limita superioară a venitului net lunar să nu depășească nivelul salariului de bază minim brut pe țară;

b) în cazul persoanelor care trăiesc în familie, limita superioară a venitului net lunar să nu depășească nivelul salariului de bază minim net pe țară;

c) în cazul persoanelor cu dizabilități, la stabilirea venitului net lunar pe membru de familie, nu se iau în considerare bugetul complementar și indemnizațiile acordate în baza Legii nr.448/2006 republicată, cu modificările și completările ulterioare, privind protecţia şi promovarea drepturilor persoanelor cu handicap.

De asemenea, pentru a se evita suprapunerea unor servicii sociale similare, propunem ca persoanele cu dizabilități care au certificat de încadrare în grad de handicap grav cu asistent personal și beneficiază de prevederile Legii nr. 448/2006 republicată, cu modificările și completările ulterioare, privind protecția şi promovarea drepturilor persoanelor cu handicap, să nu beneficieze de servicii de îngrijire la domiciliu în baza Legii nr. 34/1998 cu modificările și completările ulterioare și a HG nr. 1153/2001 cu modificările și completările ulterioare.

Data limită de depunere a documentației de solicitare a subvenției pentru anul 2020 va fi 30.09.2019 conform Normelor metodologice de aplicare a Legii nr. 34/1998 cu modificările și completările ulterioare.

Unitățiile de asistență socială vor utiliza subvențiile de la bugetul local în exclusivitate pentru serviciile de asistenţă socială acordate persoanelor care, potrivit dispoziţiilor legale, au dreptul să beneficieze de acestea.

p. Director Executiv,

Maier Mihaela

**ROMÂNIA PROIECT**

**JUDEȚUL MUREȘ (nu produce efecte juridice)\***

**CONSILIUL LOCAL MUNICIPAL**

**TÂRGU MUREȘ**

**VICEPRIMAR,**

**Dr. Makkai Grigore**

**HOTĂRÂREA nr.\_\_\_\_**

**din \_\_\_\_\_\_\_\_\_\_\_2019**

**privind organizarea unei noi sesiuni de primire de cereri de subvenție pentru anul 2020, în baza Legii nr. 34/1998 privind acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială, cu modificările și completările ulterioare**

Consiliul Local Municipal Târgu Mureș, întrunit în ședință (extra)ordinară de lucru,

Având în vedere referatul de aprobare nr. inițiat de Direcția de Asistență Socială Târgu Mureș privind organizarea unei noi sesiuni de primire de cereri de subvenție pentru anul 2020, în baza Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială,

Având în vedere prevederile Legii nr. 34/1998, HG nr. 1153/2001, HG nr. 725/2016 și HG nr. 619/2017 privind acordarea unor subvenții asociațiilor, fundațiilor şi cultelor recunoscute în România, acreditate ca furnizori de servicii sociale potrivit legii, care înființează și administrează unități de asistență socială;

În temeiul prevederilor art. 129 alin. 1, alin. 2 lit. d și alin. 7 lit.b și a art. 139 din OUG nr. 57/2019 privind Codul administrativ,

**HOTĂRĂȘTE**:

**Art. 1** Se aprobă pentru anul 2020 organizarea unei noi sesiuni de selecție de cereri de subvenționare în baza Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare.

**Art. 2** Se stabilește data de 30.09.2019 ca dată până la care se pot depune cereri de subvenționare în baza Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare.

**Art. 3** Textul anunțului public se va comunica pe site- ul Primăriei Municipiului Târgu Mureș/Consiliul Local al Municipiului Târgu Mureș și într-un ziar de largă circulație la nivel local atât în limba română, cât și în limba maghiară.

**Art. 4** Se aprobă categoriile de cheltuieli prevăzute în anexa nr. 1 care face parte integrantă din prezenta hotărâre.

**Art. 5** Se aprobă caveniturile persoanelor asistate în baza prevederilor Legii nr. 34/1998 cu modificările și completările ulterioare și a HG nr. 1153/2001 cu modificările și completările ulterioare, de către asociații, fundații și culte recunoscute în România subvenționate din bugetul local, să se stabilească după cum urmează:

1. în cazul persoanelor singure, limita superioară a venitului net lunar să nu depășească

nivelul salariului de bază minim brut pe țară;

b) în cazul persoanelor care trăiesc în familie, limita superioară a venitului net lunar să nu depășească nivelul salariului de bază minim net pe țară;

c) în cazul persoanelor cu dizabilități, la stabilirea venitului net lunar pe membru de familie, nu se iau în considerare bugetul complementar și indemnizațiile acordate în baza Legii nr. 448/2006 republicată, cu modificările și completările ulterioare, privind protecţia şi promovarea drepturilor persoanelor cu handicap.

**Art. 6** Persoanele cu dizabilități care au certificat de încadrare în grad de handicap grav cu asistent personal și beneficiază de prevederile Legii nr. 448/2006 republicată, cu modificările și completările ulterioare, privind protecţia şi promovarea drepturilor persoanelor cu handicap, nu beneficiază de servicii de îngrijire la domiciliu în baza Legii nr. 34/1998 cu modificările și completările ulterioare și a HG nr. 1153/2001 cu modificările și completările ulterioare.

**Art. 7** Cu aducere la îndeplinire a prevederilor prezentei hotărâri se încredințează Direcția de Asistență Socială Târgu Mureș.

**Art. 8** În conformitate cu prevederile art. 252 alin. 1 lit. c și ale art. 255 din OUG nr. 57/2019 privind Codul Administrativ și ale art. 3 alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Viză de legalitate**

**Secretar al Municipiului Târgu Mureș,**

**Buculei Dianora-Monica**

**Anexa nr. 1**

În baza art. 2 alin. (2) din Norme metodologice la Legea nr. 34/1998 aprobat prin HG nr. 1153/2001 cu toate completările și modificările ulterioare, din bugetul local al Municipiului Târgu Mureș se acordă subvenții pentru finanțarea următoarelor categorii de cheltuieli curente de funcționare:

1. Cheltuieli de personal în conformitate cu specificațiile Normelor de aplicare ale Legii nr. 34/1998 cu modificările și completările ulterioare;
2. Cheltuieli cu hrana pentru persoanele asistate;
3. Cheltuieli pentru încălzirea și prepararea hranei;
4. Cheltuieli cu iluminatul ;
5. Cheltuieli pentru plata serviciilor, apă, canal, salubrizare, telefon, etc.;
6. Cheltuieli cu materiale didactice pentru persoanele asistate;
7. Cheltuieli cu obiecte de inventar de mică valoare sau scurtă durată și echipament pentru persoanele asistate;
8. Cheltuieli de transport pentru persoanele asistate și însoțitorii lor;
9. Cheltuieli cu materiale sanitare pentru persoanele asistate;
10. Cheltuieli cu materiale pentru curățenie pentru persoanele asistate;
11. Cheltuieli pentru funcționarea mijloacelor de transport specific activității unității de asistență socială în conformitate cu specificațiile legii și a normelor de aplicare
12. Alte cheltuieli ( consumabile birou, piese de schimb, reparații etc.)

În temeiul art. 51 din Regulamentul de organizare şi funcţionare a Consiliului local municipal Târgu Mureş,

Comisiile de specialitate ale autorităţii publice deliberative, în conformitate cu art. 125, 126 și 141 din Ordonanța de urgență nr. 57/2019 privind Codul administrativ, prezintă următorul raport:

1. Comisia de studii, prognoze economico-sociale, **buget-finanţe** şi administrarea domeniului public şi privat al municipiului.

**Preşedinte Secretar**

Csiki Zsolt Bratanovici Cristian

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2. Comisia de organizare şi **dezvoltare urbanistică**, realizarea lucrărilor publice, protecţia mediului înconjurător, conservarea monumentelor istorice şi de arhitectură.

**Preşedinte Secretar**

Mózes Levente Sándor Pui Sebastian Emil \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

3. Comisia pentru servicii publice şi **comerţ.**

**Preşedinte Secretar**

Bakos Levente Attila

\_\_\_\_\_\_\_\_\_\_\_\_ \_\_\_\_\_ \_\_\_\_\_\_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, **cultură,** sport, agrement şi integrare europeană.

**Preşedinte Secretar**

Benedek Theodora Mariana Nicoleta Vajda György

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, **juridică**, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

**Preşedinte Secretar**

av. Papuc Sergiu Vasile jrs. Kovács Lajos Alpár

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_